NARIADENIE KOMISIE (ES) č. 1859/2004
z 27. októbra 2004,
ktorým sa určuje, do akej miery možno vyhovieť žiadostiam o udelenie dovozných licencií predloženým v októbri 2004 na dovoz mladých samcov hovädzieho dobytka určených na výkrm
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 zo 17. mája 1999 o spločnej organizácii trhu s hovädzím a teľacím mäsom (1),
so zreteľom na nariadenie Komisie (ES) č. 1202/2004 z 29. júna 2004 o otvorení a zabezpečení správy dovoznej kvóty na mladé býčky určené na výkrm (od 1. júla 2004 do 30. júna 2005) (2), najmä na jeho článok 1, odsek 4,
keďže:
(1)
Nariadenie (ES) č. 1202/2004 vo svojom článku 1 ods. 3 pism. b), stanovilo množstvo, ktoré možno doviezť podľa osobitných podmienok v období od 1. októbra do 31. decembra 2004. Množstvá výrobkov, pre ktoré sa požadovali dovozné certifikáty, nepresahujú tieto množstvá, preto sa žiadostiam može vyhoviet' v plnej miere.
(2)
V tejto súvislosti je potrebné stanovit' množstvá, na ktoré možno žiadat' certifikáty od 1. januára 2005, v celkovom rozsahu 169 000 hláv, uvedené v članku 1 ods. 4 nariadenia (ES) č. 1202/2004,
PRIJALA TOTO NARIADENIE:
Článok 1
1. Každej žiadosti o udelenie dovozných licencií, podanej v mesiaci októbri 2004 na základe článku 3 ods. 3 nariadenia (ES) č. 1202/2004, sa vyhovie v celom rozsahu.
2. Množstvá na obdobie uvedené v článku 1 ods. 3 pism. c) nariadenia (ES) č. 1202/2004 predstavujú 71 820 hláv.
Článok 2
Toto nariadenie nadobúda účinnosť 28. októbra 2004.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 27. októbra 2004